﻿ Lengyelország – Oldal 2 – Városi Közlekedés
Szilézia: Katowicétől nyugatra
2016. augusztus 14. vasárnap / admin / 0 komment
Az előző oldalon Katowicéről volt szó, most onnan nyugat fele haladunk tovább Chorzów és Ruda Śląska városokba.
Ez alkalommal nem villamossal fogom kezdeni a képeket, hanem vasúttal: Chorzów Batory állomáson járunk. Túl sok érdekességet nem tudok felsorakoztatni innen: van két fedett magasperon, egy viszonylag rendezett aluljáró és előcsarnok. Azaz hozza azt a szintet, amit egy átlagos (Kelet-) európai állomás. Ja, és persze időnként megáll itt valamilyen elővárosi vonat; alkalmasint egy ilyen Pesa gyártmányú motorvonat.
Villamosok Katowicében
2016. augusztus 10. szerda / admin / 0 komment
A mai posztban Katowice villamosairól fogok képeket mutatni. A címben szándékosan nem katowicei villamoshálózatot írtam, ugyanis az itt járó villamosok a Sziléziában kiépített hatalmas villamoshálózat (~200km) részét képezik. A Katowice környékén található iparvidék kisebb-nagyobb városai egymáshoz viszonylag közel helyezkednek el, így egy “interurbán” hálózat épült ki, a korábban már létező különálló üzemek integrálásával, és új vonalak építésével. Az egyes városok sok esetben összeérnek, de vannak a hálózaton “városközi ” szakaszok is.
Jó térképet sajnos nemigen sikerült találni a neten. Ezen a térképen láthatók a megállók nevei, és az egyes vonalak, de a rajtuk járó viszonylatok már nem aktuálisak. Itt a hálózat által érintett városok látszódnak jól, de a vonalhálózat azt hiszem már szintén nem aktuális, ezen pedig jók a viszonylatok, de nem nagyon láthatók a megállók nevei. Tudom, hogy kicsit abszurd így összelegózni az infókat, de tényleg nem találtam vektorgrafikus és lehetőleg aktuális állapotot tartalmazó térképet.
Ahogy az előbb már említettem, most ennek a hálózatnak a katowicei részét nézzük meg.
Katowice főtere (a hivatalos nevén Rynek, azaz piactér) és a belváros egyáltalán nem úgy fest, mit egy iparváros központi tere. Persze vannak lerobbant városrészek Katowicében is, de ez a környék szépen rendben van tartva. A képen a lengyel városok Tatra T3-asa, a Konstal 105N típus. Ahogyan a T3-asnak is millió altípusa létezik, így a 105N sem egy egységes sorozat: a képen levő villamos igazából nem is egy 105N, hanem annak a ’90-es évek elején gyártott kétoldali ajtós változata, a 111N. Amit később felújítottak.
Az előbbi tátrás hasonlat mögött azért rejlik némi valóság is: a lengyel villamosipar annak idején a Tatra gyártól vásárolt két T1-es erőteljes tanulmányozása után kezdte meg annak a típuscsaládnak a kifejlesztését, ahova lengyel városokra jellemző 105N is tartozik. Csehországban pedig ugyebár a T1-es egyik utódtípusa a T3-as. De erről majd kicsit később írok még.